

**องค์การบริหารส่วนตำบลหาดขาม**

**หน่วยตรวจสอบภายใน**

**แผนการตรวจสอบภายใน ประจำปีงบประมาณ พ.ศ. 2563**

1. **หลักการ**

 การตรวจสอบภายในเป็นปัจจัยสำคัญที่จะช่วยให้การดำเนินงานตามภารกิจขององค์การบริหารส่วนตำบลหาดขาม เป็นไปอย่างมีประสิทธิภาพและประสิทธิผล ทั้งยังช่วยป้องกันหรือลดความเสี่ยงจากการดำเนินงานผิดพลาดและลดความเสียหายที่อาจเกิดขึ้น ซึ่งการตรวจสอบภายในนั้น ถือเป็นส่วนประกอบสำคัญที่แทรกอยู่ในการปฏิบัติงานตามปกติซึ่งจะต้องมีขั้นตอนอย่างถูกต้อง ตามระเบียบและกฎหมายที่กำหนด โดยผู้บริหารสามารถนำแผนการตรวจสอบภายในมาใช้โดยรวมเป็นส่วนหนึ่งของกระบวนการบริหาร เพื่อให้สามารถบรรลุวัตถุประสงค์ของการดำเนินงาน อีกทั้งยังเป็นการกำหนดให้มีลักษณะงาน วิธีการปฏิบัติที่มีขอบเขตแนวทางที่ถูกต้องและใช้เป็นแนวทางการปฏิบัติงาน ซึ่งเป็นแนวทางการตรวจสอบภายในที่ชัดเจน ดังนั้น การจัดทำแผนการตรวจสอบภายในอย่างมีมาตรฐานประกอบกับมีระเบียบ ข้อบังคับตลอดจนกฎหมายต่าง ๆ ที่เกี่ยวข้องจะทำให้การปฏิบัติงาน ขององค์การบริหารส่วนตำบลหาดขามเป็นไปอย่างถูกต้องและตามวัตถุประสงค์ของทางราชการ

 นอกจากนี้ การจัดทำแผนการตรวจสอบภายในยังเป็นการดำเนินการให้ถูกต้องตามพระราชบัญญัติวินัยการเงินการคลังของรัฐ พ.ศ.2561 และกระทรวงการคลังได้ออกมาตรฐานและหลักเกณฑ์ปฏิบัติการบริหารจัดการความเสี่ยงสำหรับหน่วยงานของรัฐ พ.ศ.2561

1. **วัตถุประสงค์การตรวจสอบ**
2. เพื่อให้ทราบว่าการบริหารเงินและทรัพย์สินของหน่วยรับตรวจเป็นอย่างมีประสิทธิภาพประสิทธิผล
3. เพื่อพิสูจน์ความถูกต้องและเชื่อถือได้ของข้อมูลและตัวเลขต่าง ๆ ทางด้านการเงินและบัญชีและด้านอื่น ๆ ที่เกี่ยวข้อง
4. เพื่อให้ทราบว่าการปฏิบัติงานของหน่วยงานรับตรวจเป็นไปตามกฎหมาย ระเบียบ ข้อบังคับ และมติคณะรัฐมนตรีที่กำหนด
5. เพื่อให้ทราบว่าข้อมูลทางการเงิน การบัญชี และรายงานทางการเงินมีความถูกต้อง เชื่อถือได้
6. เพื่อเสนอแนะแนวทางปรับปรุงแก้ไขการปฏิบัติของหน่วยรับตรวจให้มีประสิทธิภาพยิ่งขึ้น
7. เพื่อให้หัวหน้าส่วนราชการและผู้บังคับบัญชา เพื่อสามารถตัดสินใจ/สั่งการ แก้ไขปัญหาต่าง ๆ ได้อย่างรวดเร็ว ทันเหตุการณ์ ก่อนที่หน่วยตรวจสอบภายนอก คือ สำนักงานตรวจเงินแผ่นดิน และผู้กำกับดูแล จะเข้าตรวจ
8. เพื่อสอบทานระบบควบคุมภายในของหน่วยรับตรวจว่าเพียงพอและเหมาะสม
9. เพื่อติดตามและประเมินผลการดำเนินงาน ตลอดจนให้ข้อเสนอแนะ หรือแนวทางให้การปรับปรุงแก้ไขการปฏิบัติงานด้านต่าง ๆ ให้มีประสิทธิภาพ ประสิทธิผล และประหยัด
10. **ขอบเขตการตรวจสอบ**
	1. ขอบเขตของการตรวจสอบภายในครอบคลุมถึง การตรวจสอบวิเคราะห์ รวมทั้งการประเมินความเพียงพอและประสิทธิภาพ ประสิทธิผลของระบบควบคุมภายในถึงการตรวจสอบวิเคราะห์ รวมทั้งการประเมินการบริหารความเสี่ยงของหน่วยตรวจรับ ซึ่งรวมถึง
		1. ประเมินความมีประสิทธิภาพและประสิทธิผลของการดำเนินงานในหน้าที่ของหน่วยตรวจรับเสนอแนะการปรับปรุงการบริหารความเสี่ยง การควบคุม และการกำกับดูแลอย่างต่อเนื่อง
		2. สอบทานระบบการปฏิบัติงานตามมาตรฐานและ/หรือกฎหมาย ระเบียบ ข้อบังคับ คำสั่งที่กำหนดเพื่อให้มั่นใจว่าสามารถทำไปสู่การปฏิบัติงานที่ตรงเป้าหมาย วัตถุประสงค์และสอดคล้องกับนโยบายขององค์การบริหารส่วนตำบลหาดขาม
		3. สอบทานความถูกต้องและเชื่อถือได้ของข้อมูลการดำเนินงานและการเงิน การคลัง
		4. ตรวจสอบระบบการดูแลรักษา และความปลอดภัยของทรัพย์สินของหน่วยรับตรวจให้เหมาะสม กับประเภทของทรัพย์สินนั้น
		5. ประเมินผลการดำเนินการเกี่ยวกับการเงินการคลังขององค์การบริหารส่วนตำบลหาดขาม

 3.2 หน่วยตรวจรับ ประจำปีงบประมาณ พ.ศ.2563

              3.2.1. สำนักงานปลัด

              3.2.2. กองคลัง

              3.2.3. กองช่าง

              3.2.4. กองการศึกษา ศาสนาและวัฒนธรรม (รวมสถานศึกษาในสังกัด อบต.หาดขาม)

 3.2.5. กองสาธารณสุขและสิ่งแวดล้อม

 3.3 แนวทางการตรวจสอบภายใน

 3.3.1 ตรวจสอบความถูกต้องและเชื่อถือได้ของข้อมูลและตัวเลขต่าง ๆ ด้วยเทคนิคและวิธีการตรวจสอบที่ยอมรับโดยทั่วไป ปริมาณมากน้อยตามความเหมาะสม โดยคำนึงถึงประสิทธิภาพของระบบการควบคุมภายในและความสำคัญของเรื่องที่ตรวจสอบ รวมทั้งวิเคราะห์และประเมินการบริหารและการปฏิบัติงานของหน่วยรับตรวจ

 3.3.2 ตรวจสอบการปฏิบัติงานเกี่ยวกับการบริหารงบประมาณ การเงิน การพัสดุและทรัพย์ รวมทั้งการบริหารงานด้านอื่น ๆ ขององค์กรปกครองส่วนท้องถิ่น ให้เป็นไปตามนโยบาย กฎหมาย ระเบียบ ข้อบังคับ คำสั่ง และมติคณะรัฐมนตรี ตลอดจนตรวจสอบระบบการดูแลรักษา และความปลอดภัยของทรัพย์สิน และการใช้ทรัพยากรทุกประเภท ว่าเป็นไปโดยมีประสิทธิภาพ ประสิทธิผล และประหยัด

 3.3.3 ประเมินการปฏิบัติงานและเสนอแนวทางวิธีการหรือมาตรการในการปรับปรุง แก้ไข เพื่อให้การปฏิบัติงาน ตาม (3.3.1) และ (3.3.2) เป็นไปโดยมีประสิทธิภาพ

 3.3.4 สอบทานระบบการปฏิบัติงานตามมาตรฐาน และ/หรือ ข้อบังคับ คำสั่งที่ทางราชการกำหนด เพื่อให้มั่นใจได้ว่าสามารถนำไปสู่การปฏิบัติงานที่ตรงตามวัตถุประสงค์และสอดคล้องกับนโยบาย

 3.4 วิธีการตรวจสอบ

 3.4.1 การสุ่ม

 3.4.2 การตรวจนับ

 3.4.3 การคำนวณ

 3.4.4 การตรวจสอบเอกสารหลักฐาน (ตามระเบียบที่เกี่ยวข้อง)

 3.4.5 การตรวจสอบการผ่านรายการ

3.4.6 การสอบทาน

 3.4.7 การสังเกตการณ์ปฏิบัติงาน

 3.4.8 การสัมภาษณ์

 3.4.9 การยืนยัน

 3.4.10 การทดสอบการบวกเลข

 3.5 ระยะเวลาของข้อมูลที่ตรวจสอบ

 ข้อมูลประจำปีงบประมาณ พ.ศ.2563 (ตั้งแต่ 1 ตุลาคม 2562 – 30 กันยายน 2563)

 3.6 รายละเอียดประกอบขอบเขตการตรวจสอบ

 ตามแผนตรวจสอบภายในประจำปีงบประมาณ พ.ศ.2563(รายละเอียดขอบเขตการตรวจสอบ ปรากฏตามเอกสารแนบท้ายนี้)

1. **ผู้รับผิดชอบในการตรวจสอบ**

 นางสาวขนิษฐา แน่นแคว้น   ตำแหน่ง นักวิชาการตรวจสอบภายในปฏิบัติการ

1. **งบประมาณที่ใช้ในการตรวจสอบ**

 เนื่องจากเป็นการตรวจสอบภายในหน่วยงาน ค่าวัสดุสำนักงานในการตรวจสอบภายใน ประจำปีงบประมาณ พ.ศ 2563 ไม่ได้ตั้งงบประมาณเบิกจ่าย เพื่อเป็นการประหยัดทรัพยากรและเป็นการใช้ทรัพยากรที่มีอยู่อย่างจำกัดให้เกิดประโยชน์สูงสุด ดังนั้น การใช้วัสดุสำนักงานในการตรวจสอบภายใน จึงเบิกวัสดุสำนักงานเท่าที่จำเป็นจากสำนักงานปลัด

1. **หน้าที่และความรับผิดชอบของหน่วยรับตรวจ**
	1. อำนวยความสะดวก และให้ความร่วมมือแก่ผู้ตรวจสอบภายใน
	2. จัดให้มีการเก็บเอกสารในการปฏิบัติงานที่เหมาะสมและครบถ้วน
	3. จัดเตรียมรายละเอียด แผนงาน/โครงการ ตลอดจนเอกสารที่เกี่ยวข้องในการปฏิบัติงาน เพื่อประโยชน์ในการตรวจสอบ
	4. จัดทำบัญชีและจัดเก็บเอกสารประกอบบัญชี รวมทั้งจัดทำรายงานการเงินให้เรียบร้อยเป็นปัจจุบัน พร้อมที่จะให้ผู้ตรวจสอบภายในตรวจสอบได้
	5. ชี้แจงและตอบข้อซักถามต่าง ๆ พร้อมทั้งหาข้อมูลเพิ่มเติมให้แก่ผู้ตรวจสอบภายใน
	6. ปฏิบัติตามข้อทักท้วงและข้อเสนอแนะของผู้ตรวจสอบภายใน ในเรื่องต่าง ๆ ที่ผู้บริหารท้องถิ่นสั่งให้ปฏิบัติ



 (ลงชื่อ) ผู้เสนอแผนการตรวจสอบ

 (นางสาวขนิษฐา แน่นแคว้น)

 นักวิชาการตรวจสอบภายในปฏิบัติการ

 วันที่ 27 มีนาคม 256๓



 (ลงชื่อ) ผู้เห็นชอบแผนการตรวจสอบ

 (นายนิกร กลิ่นเกลี้ยง)

 ปลัดองค์การบริหารส่วนตำบลหาดขาม

 วันที่ 27 มีนาคม 256๓



 (ลงชื่อ) ผู้อนุมัติแผนการตรวจสอบ

 (นายบุญรอด เขียวเพชร)

 นายกองค์การบริหารส่วนตำบลหาดขาม

 วันที่ 27 มีนาคม 256๓











